Järgnevate näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas ja kasutamisega seotud riskid jäävad kasutaja kanda.

[Nurksulgudes ja/või eri värviga esiletõstetud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

**Sõltumatu vandeaudiitori piiratud kindlust andev aruanne virtuaalvääringu teenuse pakkuja omavahenditele kehtestatud nõuete täitmise kohta**

[ettevõtte ABC]juhtkonnale ja Rahapesu Andmebüroole

Oleme kontrollinud ettevõtte nimi AS/OÜ (edaspidi „Ettevõte“) omavahendite kohta kehtestatud nõuete täitmist kp. kuu 202x seisuga (edaspidi „Omavahendite nõuete täitmine“), mis esitatakse Rahapesu Andmebüroole (edaspidi „RAB“) ja omandanud selle kohta piiratud kindlustunde.

Omavahendite nõuete täitmise audiitorkontrolli töövõtu läbiviimisel võeti aluseks järgmised kriteeriumid:

* Vastavalt Rahapesu ja terrorismi rahastamise tõkestamise seaduse (edaspidi „RahaPTS“) § 722 lõikele 1 koosmõjus § 723 lõikega 4 peavad Ettevõtte omavahendid bilansipäeva seisuga vastama ühele järgmistest suurustest, olenevalt sellest, kumb on suurem:  
    1) RahaPTS § 721 lõikes 1 sätestatud osa- või aktsiakapitali suurus;[[1]](#footnote-1)

  2) RahaPTS § 722 lõikes 3 või 6 sätestatud arvutusmetoodikale arvutatud omavahendite suurus.[[2]](#footnote-2)

* Ettevõtte omavahendid koosnevad Euroopa Parlamendi ja nõukogu määruse (EL) nr 575/2013[[3]](#footnote-3) artiklites 26–30 sätestatud esimese taseme põhiomavahenditest koos nimetatud määruse artiklis 36 sätestatud mahaarvamistega, sealjuures ei kohaldata mahaarvamisele nimetatud määruse artiklites 46 ja 48 sätestatud künnisega seotud erandeid.
* *[Omavahendite arvestuse aluseks olev raamatupidamise aastaaruanne on auditeeritud/ülevaadatud, ja selle kohta on esitatud modifitseerimata arvamus/kokkuvõtte* kp. kuu 202x *]*

**Juhtkonna kohustus**

Juhtkond vastutab sellise sisekontrolli eest, nagu juhtkond peab vajalikuks, et tagada vajalike andmete esitamist ilma pettustest või vigadest tuleneva olulise väärkajastamiseta ja tagada Ettevõtte omavahendite vastavus RahaPTS § 722 osutatud nõuetele igal hetkel.

**Vandeaudiitori kohustus**

Vastavalt RahaPTS § 723 lõikele 4 on meie kohustus kontrollida virtuaalvääringu teenuse pakkuja poolt omavahendite kohta kehtestatud nõuete täitmist bilansipäeva seisuga ning esitada aruande virtuaalvääringu teenuse pakkujale ja Rahapesu Andmebüroole.

Viisime töövõtu läbi vastavuses rahvusvahelise kindlustandvate teenuste standardiga (Eesti) 3000 (muudetud) „Kindlustandvad teenused, mis on muud kui möödunud perioodide finantsinformatsiooni auditid või ülevaatused“ piiratud kindlustandva töövõtuna. See standard nõuab, et me oleme kooskõlas eetikanõuetega ning planeerime ja viime töövõtu läbi omandamaks piiratud kindluse selle kohta, kas oleme saanud teadlikuks millestki, mis paneks meid uskuma, et Ettevõtte ei ole täitnud omavahendite kohta kehtestatud nõudeid bilansipäeva seisuga.

Meie audiitorühing kohaldab Rahvusvahelist kvaliteedikontrolli standardit (Eesti) 1 (täiendatud).

Me oleme Ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele.

Viisime läbi alljärgnevad protseduurid[[4]](#footnote-4):

* -
* -
* -
* …

Piiratud kindlustunnet andva töövõtu käigus läbiviidud protseduurid on palju vähem mahukad kui oleks põhjendatud kindlustunnet andva töövõtu käigus läbiviidud protseduurid. Seetõttu omandatakse väiksem kindlus kui põhjendatud kindlustandva töövõtu korral.

**Kokkuvõte**

Läbiviidud protseduuride ja hangitud tõendusmaterjali põhjal ei me saanud teadlikuks millestki, mis paneks meid uskuma, et Ettevõte ei ole täitnud omavahendite kohta kehtestatud nõudeid bilansipäeva seisuga vastavalt kriteeriumile.

**Levitamise ja kasutamise piirang**

Käesolev sõltumatu vandeaudiitori aruanne on koostatud RahaPTS § 723 lõike 4 nõuetest lähtuvalt ja on ette nähtud üksnes Ettevõtte juhtkonnale ja Rahapesu Andmebüroo asjakohaste isikute jaoks. Selle tulemusena ei pruugi aruanne olla sobiv muuks otstarbeks ning seda ei tohi levitada muudele osapooltele ega kasutada muude osapoolte poolt.

*[digitaalselt allkirjastatud / allkiri]*

*[Audiitorettevõtja nimel allkirjastava vandeaudiitori nimi]   
Vandeaudiitori number [...]   
[Audiitorettevõtja nimi]   
Audiitorettevõtja tegevusloa number [...]   
[Audiitorettevõtja asukoha aadress]   
[Vandeaudiitori aruande kuupäev]*

1. Kriteerium tuleb kohandada vastavalt asjaoludele, vt täpsemalt RahaPTS § 721 lg 1 [↑](#footnote-ref-1)
2. Kriteerium tuleb kohandada vastavalt asjaoludele, vt täpsemalt RahaPTS § 722 lg 3 või 6 [↑](#footnote-ref-2)
3. Euroopa Parlamendi ja nõukogu määruse (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.06.2013, lk 1–337) [↑](#footnote-ref-3)
4. Lisada teostatud protseduuride loetelu [↑](#footnote-ref-4)